Brugata i Oslo

Brugata (1–19 og 6–24) er ei gate i Oslo som går frå Storgata til 
Vaterlands bru. Brugata ligg på grensa mellom bydelane Grünerløkka og Sentrum. Nummer 1–19 høyrer med til bydel Grünerløkka, nummer 6–24 høyrer med til Sentrum.

Brugata passerer Lilletorget, der Stenersgata tek av mot sørvest og Christian Krohgs gate mot nord. 
Den første delen av gata fungerer som gågate då stoppestaden Brugata som ligg ved butikksenteret Gunerius i Storgata der Brugata startar, er lagt som ei «sperre» og det er ikkje mogleg å køyre ut eller inn herfrå. Sør for austre del av gata ligg Vaterlandsparken. Den vestre delen av gata er idag dominert av serveringsstader, innvandrarbutikkar og butikksenteret Gunerius.

Saman med søre del av Storgata var Brugata Christianias innfartsveg frå aust og nord etter 
bygginga av Vaterlands bru i 1654, og heitte Vaterlands Storgade.Ole Daniel Bruun s.5 Attmed vegen grodde det fram bondehandelsgardar som det fortsatt finst restar av. Bønder som kom inn til byen frå omlandet for å selje varer, tok inn på handelsgardane, der det gjerne også var skjenking av brennevin. Området låg utanfor byporten og var ikkje ein del av sjølve Christiania. 
Vaterland - en beryktet bydel frå Industrimuseum

Mange av dei store handelshusa i Christiania på 1800-talet hadde utspring i bondehandelen i området, mellom anna Jørgen Young, Christian Schou, Paul Olsen Thrane med fleire.
Knut Are Tvedt s.101

Også flere garvarar heldt til i Brugata.

Utvalde bygningar
mini|Interiør i garden i Brugata 3a fotografert ca. 1890.
Brugata 1 er ein bygard som ligg på hjørnet mot Storgata, tvers overfor Gunerius. Bygninga er på fem etasjar med butikkar i første etasje og kontor i dei øvrige. Garden er frå 1870-1900.Byantikvarens Gule listeI byrjinga av 1900-talet låg kinoen Folkekinematografen i bygningen.Knut Are Tvedt s. 299Nummer 1 er verna som kulturminne.Bygårdsanlegg - Brugata 1 i kulturminnesok.no, nettstaden til Riksantikvaren
mini|venstre|Brugata 6 før brannen i 1988
Brugata 3A er ein gamal bondehandelsgard. Den ligg i bakgarden og er samansett av ei svalgangsbygning 
i bindingsverk i to etasjar, samt ei sidebygning i mur. Handelsgarden er frå 1700-tallet og er freda. Brugata 3A er eit kulturminne og er sett saman av fleire bygningar; bondehandelsgarden, sidebygninga og bygningen som ligg ut mot sjølve gata. BRUGT. 3A - Handelsanlegg i kulturminnesok.no, nettstaden til Riksantikvaren I bygninga mot gata ligg Teddy's Soft Bar som opna i 1958 med servering av brus og milkshake. Teddys Softbar – OslopulsDen har autentisk interiør frå 1950-talet.
mini|Folkelivsmotiv i Brugata 6 av Wilhelm Peters. Frå samlinga til Oslo Museum.
Nummer 6 var ein bondehandelsgard reist av Arne Hansen Killerud i 1760-åra. Bygget var freda. 
Handelsgarden brann ned til grunnen i 1988.Brugata 6 Bondehandelen i kulturminnesok.no, nettstaden til RiksantikvarenMålaren Wilhelm Peters har måla ei scene frå gardsrommet i 1906 og Brugata 6 er omtala av Hans Børli i novella Ti mil: 

Brugata 9 er ein toetasjes bygard frå 1700-talet. Frå rundt 1850 til 1920 var det bevertning her 
og staden gjekk under namnet «Rottefella». Garden brann i 1980 og blei bygd 
opp att. Den inneheldt i mange år restauranten Den Røde Mølle.

 Fotnotar 

 Litteratur 
Ole Daniel Bruun: Arkitektur i Oslo: en veiviser til byens bygningsmiljø, Kunnskapsforlaget 1999, ISBN: 82-573-0948-6, digital utgåve
 Knut Are Tvedt (red): Oslo byleksikon, Kunnskapsforlaget 2010, ISBN 978-82-573-1760-7

Bakgrunnsstoff

Brugata hos Lokalhistoriewiki

Kategori:Gater i Oslo
Kategori:Bydel Grünerløkka
Kategori:Oslo sentrum
Kategori:Vaterland